text: অবৈধভাবে ভারত থেকে বাংলাদেশে প্রবেশের দায়ে ঝিনাইদহে আটক ২১ – Ekushey Bangla | একুশে বাংলা
  ঝিনাইদহে অবৈধ অনুপ্রবেশের সময় আটক ২১ জন।
  অবৈধভাবে ভারত থেকে বাংলাদেশে প্রবেশের দায়ে ঝিনাইদহে নারী ও শিশুসহ ২১ জনকে আটক করেছে ৫৮ বিজিবি। মঙ্গলবার (১৮ জানুয়ারি) ভোরে মহেশপুর উপজেলার মাটিলা গ্রাম থেকে তাদের আটক করা হয়।
  ৫৮ বিজিবির অতিরিক্ত পরিচালক তসলিম মো. তারেক জানান, গোপন সংবাদের ভিত্তিতে খবর পেয়ে মহেশপুর থানার মাটিলা গ্রামের মাঠ থেকে ২১ জন বাংলাদেশি নাগরিককে অবৈধভাবে ভারত হতে বাংলাদেশে প্রবেশ করার অপরাধে আটক করা হয়েছে। তাদের মধ্যে পুরুষ ৪ জন, নারী ১২ জন ও শিশু আছে ৫ জন।
  তিনি আরও জানান, আটককৃতদের বাড়ি নড়াইল, গোপালগঞ্জ, যশোর, সাতক্ষীরা, বাগেরহাট, খুলনা ও বরগুনা জেলায়। তাদের বিরুদ্ধে ঝিনাইদহ জেলার মহেশপুর থানায় মামলা দায়ের এবং সোপর্দ করা হয়েছে।